**Dohoda o spolupráci pri využívaní a prevádzkovaní futbalového areálu**

**TJ Máj Ružomberok – Černová**

Uzatvorená v súlade s § 51 zákona č. 40/1964 Zb. občiansky zákonník v platnom znení

**Obchodné meno: Mestský futbalový klub, a.s.**

**Sídlo:**  Žilinská cesta 21, 034 01 Ružomberok

**Zastúpený:** Ing. Ľubomír Golis, predseda predstavenstva

Ing. Milan Šlávka člen predstavenstva

menom spoločnosti konajú a podpisujú vždy dvaja členovia predstavenstva spoločne, z ktorých jeden musí byť predseda predstavenstva

**IČO:**   36412970

**DIČ:**  2021746034

**IČ DPH:** SK2021746034

**Číslo účtu:** 5041715822/0900

**Bankové spojenie:** Slovenská Sporiteľňa a.s.

**IBAN:**                                    SK59 0900 0000 0050 4171 5822

**Registrácia:** Obchodná spoločnosť zapísaná v obchodnom registri Okresného súdu Žilina, odd. Sa, vložka č.10389/L (ďalej len ,,nájomca“ v príslušnom gramatickom tvare)

(ďalej len **„MFK Ružomberok“**)

a

**Obchodné meno: Telovýchovná jednota Máj Ružomberok – Černová**

**Sídlo:**  ul. Pri Váhu 2, 034 06 Ružomberok

**Zastúpený:** Ing. Vladimír Lajčiak, predseda futbalového klubu

**IČO:**   14222752

**DIČ:** 0014222752

**Číslo účtu:** 0056718505/0900

**Bankové spojenie:** Slovenská Sporiteľňa a.s.

**IBAN:**                                    SK71 0900 0000 0000 5671 8505

**Registrácia:** Občianske združenie zapísané v registri evidencie občianskych združení Ministerstva vnútra Slovenskej republiky. Dátum vzniku: 16.07.1990.

(ďalej len **„TJ Máj Ružomberok - Černová“**)

(MFK Ružomberok a  TJ Máj Ružomberok – Černová ďalej spoločne len **„Strany dohody“**)

**PREAMBULA**

Vzhľadom na skutočnosť, že:

1. Na základe Nájomnej zmluvy, ktorá bude uzatvorená medzi mestom Ružomberkom v zmluvnom postavení prenajímateľa a MFK Ružomberok v zmluvnom postavení nájomcu, získa MFK Ružomberok Futbalový areál (tak ako je tento pojem definovaný nižšie) do nájmu (ďalej len **„Nájomná zmluva“**), a súčasne
2. V súlade s Nájomnou zmluvou a za podmienok v nej uvedených sa MFK Ružomberok zaviazal, že prenechá Futbalový areál na občasné využívanie zo strany TJ Máj Ružomberok – Černová,
3. Strany sa dohodli na obsahu svojich vzájomných práv a povinností pri využívaní Futbalového areálu,

sa Strany dohody dohodli na uzatvorení tejto Dohody o spolupráci pri využívaní a prevádzkovaní futbalového areálu TJ Máj Ružomberok – Černová (ďalej len **„Dohoda“**) v nasledovnom znení:

**Čl. I. Predmet dohody**

1. Predmetom tejto Dohody je určenie vzájomných práv a povinností medzi Stranami dohody, na základe ktorých MFK Ružomberok v postavení poskytovateľa poskytne TJ Máj Ružomberok – Černová v postavení užívateľa na občasné užívanie Futbalový areál, ktorý je zadefinovaný nasledovne:
2. **ihrisko s prírodnou trávou a súvisiace pozemky postavené na C-KN parc.č. 14189/001/0 o výmere 13818m2**, druh pozemku ostatná plocha, ktoré stavby sú evidované na liste vlastníctva č. **4101** pre k.ú. Ružomberok, okres a obec Ružomberok, ktorý list vlastníctva je vedený na Okresnom úrade Ružomberok, katastrálny odbor. Právny vzťah k parcele č. **14189/001/0**, na ktorej leží stavba je evidovaný na liste vlastníctva. Spôsob využitia stavby, charakteristika 30 – pozemok na ktorom sú ihriská, pričom jej opis a  dispozícia je nasledovná:

**-** Ihrisko s prírodnou trávou o rozmeroch 105 x 65 m

- Ostatné trávnaté plochy, na ktorých sa nachádza aj zdroj vody (studňa) pre závlahu

- Kompletné oplotenie ihriska a areálu

- Súčasťou ihriska je aj jeho vybavenie a príslušenstvá

( bez stavby „tréningového“ futbalového ihriska 60x30 m s umelým povrchom o výmere 1800 m2, ktoré nie je predmetom dohody )

1. **pozemok na ktorom je tribúna pre divákov postavená sa na C-KN parc. č. 14189/002/0 o výmere 782m2**, druh pozemku zastavaná plocha a nádvorie, evidované na liste vlastníctva č. **4101** pre k.ú. Ružomberok, okres a obec Ružomberok, ktorý list vlastníctva je vedený na Okresnom úrade Ružomberok, katastrálny odbor. Právny vzťah k parcele č. **14189/002/0**, na ktorej leží stavba je evidovaný na liste vlastníctva. Spôsob využitia stavby, charakteristika 17 – pozemok na ktorom je postavená budova bez označenia súpisného čísla, pričom jej opis a  dispozícia je nasledovná:

- Krytá tribúna pre divákov o rozmeroch cca 105x6 m

- Tribúna ma trojradové sedenie (drevené lavice)na základových betónových stupňoch

- Prekrytie tribúny je vyrobené z oceľových nosníkov a oceľového opláštenia

- Za miestami na sedenie na tribúne sa nachádza priestor pre divákov na státie

1. **stavba - budova súpisné číslo 8069 postavená sa na C-KN parc. č. 14190/000/0 o výmere 444m2**, druh pozemku zastavaná plocha a nádvorie, evidované na liste vlastníctva č. **4101** pre k.ú. Ružomberok, okres a obec Ružomberok, ktorý list vlastníctva je vedený na Okresnom úrade Ružomberok, katastrálny odbor. Právny vzťah k parcele č. **14190/000/0** , na ktorej leží stavba je evidovaný na liste vlastníctva. Spôsob využitia stavby, charakteristika 16 – pozemok na ktorom je postavená nebytová budova označená súpisným číslom, pričom jej opis a  dispozícia je nasledovná:

- Objekt vybavenosti je dvojpodlažná budova bez ubytovacej a reštauračnej časti , ktoré nie sú predmetom tejto Dohody, s nasledovnou vnútornou dispozíciou:

**1.NP o celkovej výmere 173,7 m2:** 2x WC, 2x chodba, 5x šatňa, 1x kancelária, 4x sklad,1x sprchy, 1x predsieň, 1x technická miestnosť.

**2.NP o celkovej výmere 94,1 m2**: 1x šatňa rozhodcovia, 1x spoločenská miestnosť, 1x chodba, 1x schodisko, 1x kuchynka, 2x sklad.

Súčasťou objektu je aj jeho vybavenie a príslušenstvo.

(hnuteľné a nehnuteľné veci uvedené pod písmenami a) až c) vyššie ďalej spoločne len **„Futbalový areál“**)

v súlade a za podmienok uvedených v tejto Dohode.

Právo prístupu verejnosti k Futbalovému areálu je definované **zriadeným vecným bremenom, por.č. 1 „Právo prístupu verejnosti na futbalový štadión TJ Máj a jeho príslušenstvo cez pozemok parcelu C-KN č.14192, a to peši, motorovými vozidlami a autobusmi MAD“,** evidované na liste vlastníctva č. 6349 k.ú. Ružomberok, okres a obec Ružomberok, ktorý list vlastníctva je vedený na Okresnom úrade Ružomberok, katastrálny odbor. Právny vzťah k parcele č. 14192, je evidovaný na liste vlastníctva.

1. Na odstránenie akýchkoľvek pochybností sa uvádza, že pôdorysy 1.NP, 2.NP budovy a grafické znázornenie Futbalového areálu tvorí prílohu č. 1 tejto Dohody.
2. Strany dohody sa dohodli, že ku dňu podpisu tejto Dohody je TJ Máj Ružomberok - Černová oboznámený s Futbalovým areálom a tento je mu známy, čo potvrdzuje podpisom tejto Dohody.

**Čl. II. Práva a povinnosti MFK Ružomberok**

1. MFK Ružomberok sa zaväzuje:
   1. Zabezpečiť súčinnosť pri využívaní Futbalového areálu pre TJ Máj Ružomberok -Černová na účely športovej činnosti v rozsahu odohrania majstrovských futbalových zápasov mládeže a A mužstva TJ Máj Ružomberok – Černová podľa termínovej listiny v rozsahu/počte, v akom TJ Máj Ružomberok – Černová hráva majstrovské zápasy v súťažnom ročníku k dátumu podpisu tejto Dohody,
   2. Umožniť využitie Futbalového areálu pre TJ Máj Ružomberok- Černová na účely tréningového procesu mládeže a A mužstva ( včítane prípravných futbalových zápasov ) v rozsahu/počte platnom pre súťažný ročník k dátumu podpisu tejto Dohody,
   3. Umožniť využitie Futbalového areálu pre TJ Máj Ružomberok – Černová aj vo vyššom rozsahu, ako je uvedené v písm. a. a b. tohto bodu a tohto článku Dohody, a to tak, aby časový podiel využitia Futbalového areálu zo strany TJ Máj Černová nebol vyšší ako 40% z celkového časového využitia Stranami dohody.Tento podiel využitia bude určený pre každý súťažný ročník na základe odsúhlaseného rozpisu tréningových jednotiek a zápasov (ďalej len „Rozpis“ ), pričom TJ Máj Ružomberok – Černová predloží svoju časť rozpisu pre nasledujúci súťažný ročník najneskôr do 31.7. príslušného kalendárneho roka. Strany dohody si pritom pre súťažný ročník k dátumu podpisu Dohody dohodli Rozpis, ktorý je ako Príloha č.2 nedeliteľnou súčasťou tejto Dohody. Rozpis uvedený v Prílohe č.2 tejto Dohody bude slúžiť ako východisko pre budúce Rozpisy z hľadiska jeho štruktúry ( rozsah a čas tréningov, zápasov a ich rozdelenie do jednotlivých dní kalendárneho týždňa ), pričom časový podiel v budúcich Rozpisoch bude vypočítaný z údajov v budúcich Rozpisoch ako podiel časového využitia ( hodín ) zo strany TJ Máj Ružomberok – Černová ku celkovému časovému využitiu ( celkovým hodinám ) zo strany TJ Máj Ružomberok - Černová a MFK Ružomberok v príslušnom časovom období súťažného ročníka. Strany dohody sa dohodli, že Rozpis podľa Prílohy č.2 predstavuje využitie Futbalového areálu pre TJ Máj Ružomberok – Černová vo výške 30% ( MFK Ružomberok teda 70% ).
   4. Umožniť využitie Športového areálu pre TJ Máj Ružomberok- Černová aj na iné ako vyššie uvedené účely na základe dohody Strán dohody, vždy však len na športové, spoločenské a kultúrne podujatia.
   5. Vyvíjať úsilie k posilňovaniu spolupráce s TJ Máj Ružomberok- Černová, a to najmä v súvislosti s pomocou pri obsadzovaní družstiev TJ Máj Ružomberok – Černová hráčmi MFK Ružomberok,
   6. Preinvestovať v súlade s Nájomnou zmluvou medzi mestom Ružomberok a MFK Ružomberok vo Futbalovom Areáli sumu podľa Nájomnej zmluvy ( v predpokladanej výške 450 000€ , v minimálnej výške 300 000 €),
   7. Informovať TJ Máj Ružomberok - Černová o plánovaných stavebných a iných činnostiam na predmete nájmu, t.j. investícii podľa Nájomnej zmluvy medzi mestom Ružomberok a MFK Ružomberok min.2 týždne vopred,
   8. V čase realizácie investície podľa Nájomnej zmluvy medzi mestom Ružomberok a MFK Ružomberok, pokiaľ to bude nutné, zabezpečiť pre TJ Máj Ružomberok - Černová náhradné hracie plochy a súvisiace priestory ( šatne ) bezodplatne alebo refundovať TJ Máj Ružomberok - Černová náklady na takéto plochy a priestory, pokiaľ ich MFK Ružomberok nezabezpečí.
2. MFK Ružomberok je oprávnený:
3. kedykoľvek v priebehu trvania tejto Dohody vykonávať kontrolu dodržiavania povinností TJ Máj Ružomberok- Černová vyplývajúcich z tejto Dohody a to nielen vo vzťahu k členom, zamestnancom, funkcionárom a iným osobám v akomkoľvek vzťahu k TJ Máj Ružomberok- Černová, ale aj vo vzťahu k tretím osobám, ktoré sú v priestore Futbalového areálu z dôvodu jeho užívania zo strany TJ Máj Ružomberok- Černová ,
4. V prípade, ak zistí porušenie tejto Dohody okruhom osôb podľa písm. a. tohto bodu Dohody a /alebo bude mať podozrenie, že môže prísť k poškodeniu zdravia alebo majetku a/alebo zistí vznik škody na Futbalovom areáli, je oprávnený okamžite odvolať/ukončiť možnosť využitia Futbalového areálu zo strany TJ Máj Ružomberok- Černová a vykázať osoby nachádzajúce sa vo Futbalovom areáli z jeho priestorov,
5. V prípade, ak z dôvodu činností realizovaných zo strany MFK Ružomberok, ktoré neznesú odklad, resp. o potrebe ich vykonania nebolo možné dopredu informovať, je MFK Ružomberok oprávnený prerušiť alebo zrušiť dohodnutú možnosť využitia Futbalového areálu zo strany TJ Máj Ružomberok- Černová, s tým, že v tomto prípade, bude poskytnutý zo strany MFK Ružomberok náhradný termín na základe dohody Strán dohody, pričom v takomto prípade, nie je MFK Ružomberok zodpovedný za následky akéhokoľvek druhu a rozsahu, ktoré vznikli/vzniknú TJ Máj Ružomberok - Černová z dôvodu prerušenia alebo zrušenia možnosti využitia Futbalového areálu,
6. Požadovať náhradu škody vzniknutej na Futbalovom areáli v dôsledku komisívného alebo omisívneho konania zo strany TJ Máj Ružomberok - Černová počas jeho užívania zo strany TJ Máj Ružomberok - Černová.

**Čl. III. Práva a povinnosti FK TJ Máj Ružomberok - Černová**

1. TJ Máj Ružomberok - Černová je povinný najmä:
2. Užívať Futbalový areál v súlade s jeho určením a účelom tak ako je definovaný vyššie a v súlade s Prevádzkovým poriadkom futbalového areálu.
3. Užívať Futbalový areál výlučne spôsobom, na účely a v čase ako je dohodnuté medzi Stranami dohody,
4. Užívať Futbalový areál spôsobom, aby neprišlo k jeho poškodeniu alebo zničeniu, resp. nebezpečenstvu vzniku ohrozenia zdravia, pričom akékoľvek poškodenie alebo riziko je povinný bez zbytočného odkladu oznámiť MFK Ružomberok a započať s bezprostredným vykonávaním nevyhnutných opatrení na ich elimináciu,
5. Uhradiť MFK Ružomberok preukázanú škodu, ktorá vznikla v súvislosti s Futbalovým areálom počas jeho využitia alebo v súvislosti s jeho využitím zo strany TJ Máj Ružomberok- Černová,
6. Užívať Futbalový areál spôsobom, ktorý je v súlade s platnými právnymi, technickými, technologickými a inými normami a to aj počas vykonávania účelu jeho využitia zo strany TJ Máj Ružomberok- Černová, vrátane zásad BOZP, hygienických noriem, zdravotných noriem, protipožiarnych noriem, Zákona č.1/2014 Z.z. o organizovaní verejných športových podujatí,
7. Neprenechať užívanie Futbalového areálu tretej osobe bez predchádzajúceho písomného súhlasu MFK Ružomberok,
8. Udržiavať Futbalový areál v prevádzkyschopnom stave, a to z hľadiska najmä, nie však výlučne kvality hracej plochy s prírodnou trávou aj po vykonaní tréningov a majstrovských zápasov alebo vykonaní akéhokoľvek účelu jeho využitia zo strany TJ Máj Ružomberok- Černová,
9. Na výzvu MFK Ružomberok napraviť/odstrániť poškodenie Futbalového areálu, ktoré vzniklo v dôsledku jeho využitia zo strany TJ Máj Ružomberok- Černová,
10. Udržiavať Futbalový areál v čistote a zabezpečiť jeho vyčistenie po vykonaní účelu jeho využitia zo strany TJ Máj Ružomberok- Černová,
11. Uhradiť MFK Ružomberok náklady, ktoré mu vzniknú v súvislosti s využitím Futbalového areálu zo strany TJ Máj Ružomberok- Černová (vrátane nákladov na elektrickú energiu, vodu, atď.) na základe faktúr predkladaných zo strany MFK Ružomberok, a to v rozsahu a spôsobom definovaným v Čl.IV tejto Dohody,
12. Zabezpečiť a znášať náklady na organizačnú časť účelu využitia Futbalového areálu vrátane bezpečnostnej, usporiadateľskej službu a zdravotného dozoru,
13. Pred každým využitím Futbalového areálu tento fyzicky prekontrolovať a v prípade, ak sa vyskytne skutočnosť, ktorá by mohla znamenať čo i len teoretické riziko/ohrozenie majetku či zdravia, okamžite ukončiť jeho využitie a túto skutočnosť oznámiť MFK Ružomberok,
14. Viesť písomnú evidenciu využitia Futbalového areálu v rozsahu najmä čas, miesto, účel, spôsob a organizátor využitia s uvedením zodpovednej osoby, pričom je povinný túto evidenciu priebežne predkladať MFK Ružomberok, alebo kedykoľvek na vyzvanie MFK Ružomberok,
15. Umožniť MFK Ružomberok užívať futbalové ihrisko s umelým povrchom, ktoré sa nachádza na parcele č. 14189/001/0 minimálne v rozsahu podľa Prílohy č.3 k tejto Dohode. Podrobnosti k povinnostiam a podmienkam užívania budú špecifikované v prevádzkovom poriadku k futbalovému ihrisku s umelým povrchom, ktorý vypracuje TJ Máj Ružomberok - Černová, pričom Strany dohody sa dohodli, že v prípade odplatného užívania nebude cena za užívanie pre MFK Ružomberok vyššia ako 10 EUR/ hod.
16. TJ Máj Ružomberok- Černová je oprávnený:
17. Užívať Futbalový areál výlučne spôsobom, na účely a v čase ako je dohodnuté medzi Stranami dohody v zmysle tejto Dohody,
18. Vyberať vstupné na všetky svoje súťažné futbalové stretnutia príp. iné ním organizované podujatia realizované vo Futbalovom areáli.

**Čl. IV. Zodpovednosť za prevádzku a rozdelenie nákladov na prevádzku a údržbu**

1. TJ Máj Ružomberok - Černová je povinný podieľať sa na nákladoch na prevádzkovanie Futbalového areálu a poskytovať primeranú súčinnosť MFK Ružomberok pri jeho prevádzkovaní.

2. Strany dohody sa dohodli na na nasledujúcom rozdelení a znášaní nákladov na prevádzku a réžiu Futbalového areálu :

1. bežné náklady na úpravu hracej plochy a prevádzkovú réžiu Futbalového areálu budú znášať a hradiť Strany dohody v pomere podľa percentuálneho rozsahu užívania Futbalového areálu jednotlivými Stranami dohody, pričom bežné náklady na úpravu hracej plochy a prevádzková réžia Futbalového areálu zahŕňajú všetky a akékoľvek náklady na prevádzku, opravy a údržbu Futbalového areálu, s výnimkou nákladov uvedených v písm. b tohto bodu Dohody a nákladov podľa Čl.III, bodu 1, písm. k tejto Dohody. Pomer nákladov pre účely podľa tohto bodu Dohody je taký istý podiel a bude určený rovnakým spôsobom ako podiel určený podľa Čl. II, bodu 1, písm.c., t.j. na základe Rozpisu, pričom pomer od dátumu podpisu Dohody až do schválenia nasledujúceho Rozpisu je 70:30 ( 70% nákladov znáša MFK Ružomberok, 30% nákladov znáša TJ Máj Ružomberok – Černová );
2. veľké náklady na regeneračné práce ( jarné, letné, jesenné ) spojené s úpravou hracej plochy prírodného ihriska bude znášať výlučne MFK Ružomberok.

**Čl. V. Ostatné dojednania**

1. Strany dohody sa výslovne dohodli a TJ Máj Ružomberok – Černová akceptuje, že záujmy osôb, ktorým je MFK Ružomberok povinný využitie Futbalového areálu na základe osobitných zmlúv, ktorými je MFK Ružomberok viazaný (Ministerstvo školstva, vedy, výskumu a športu SR, štátne športové reprezentácie SR, Slovenský futbalový zväz ) umožniť, majú prednosť pred záujmami TJ Máj Ružomberok - Černová definovanými v Čl.II, bode 1 a Čl. III., bode 2 tejto Dohody.
2. Strany dohody sa dohodli, že užívanie Futbalového areálu zo strany TJ Máj Ružomberok- Černová v súlade s touto Dohodou sa uzatvára ako bezodplatné, ak v tejto Dohode nie je uvedené inak.
3. Na vylúčenie akýchkoľvek pochybností sa uvádza, že MFK Ružomberok nie je akýmkoľvek spôsobom zodpovedný za škodu na majetku a zdraví, ktoré vznikli vo Futbalovom areáli počas jeho využitia zo strany TJ Máj Ružomberok - Černová.
4. Táto Dohoda sa uzatvára na dobu určitú, a to do 31.12.2038.
5. Túto Dohodu je možné ukončiť pred dobou uplynutia jej trvania podľa bodu 4. tohto čl. Dohody na základe:
6. Dohody Strán dohody na jej predčasnom ukončení,
7. Písomnej výpovede zo strany TJ Máj Ružomberok – Černová aj bez uvedenia dôvodu, pričom výpovedná lehota v trvaní 3 mesiacov začína plynúť prvým dňom kalendárneho mesiaca nasledujúceho po doručení písomného oznámenia o výpovedi príslušnej Strane dohody,
8. Odstúpenia niektorou zo Strán dohody v prípade, ak druhá Strana dohody si neplní/porušuje povinnosti vyplývajúce pre ňu z tejto Dohody, pričom nepríde k zjednaniu nápravy v čase, ktorý bude stanovený Stranou dohody, ktorá Dohodu neporušuje,
9. Odstúpenia ktoroukoľvek zo Strán dohody v prípade, ak Futbalový areál bez zavinenia Strany dohody, ktorá odstupuje, je/sa stane nespôsobilý na jeho užívanie v zmysle tejto Dohody ( s výnimkou obdobia realizácie investície podľa Nájomnej zmluvy ),
10. Skutočnosti, že prišlo k ukončeniu Nájomnej zmluvy, pričom v tomto prípade táto Dohoda zaniká okamihom ukončenia Nájomnej zmluvy.
11. Za účelom každodenného plnenia predmetu tejto Dohody sa Strany dohody dohodli na nasledovných kontaktných osobách:

Za MFK Ružomberok:

Meno a priezvisko: Gallo Michal – správca štadióna MFK Ružomberok

Tel. č.: 0904 299 013

Email: spravca@mfkruzomberok.sk

Za TJ Máj Ružomberok- Černová:

Meno a priezvisko : Moravčík Juraj

Tel. č.: 0918 863 021

Email: juraj.moravcik@lss.sk

**Čl. VI. Záverečné ustanovenia**

1. Táto Dohoda nadobúda platnosť dňom jej podpisu Stranami dohody a účinnosť dňom nadobudnutia účinnosti Nájomnej zmluvy.
2. Táto Dohoda sa riadi právnym poriadkom Slovenskej republiky.
3. Strany dohody sa dohodli, že akékoľvek spory vzniknuté v súvislosti s touto Dohodou, vrátane jej obsahu, budú riešené prednostne zmierlivou cestou formou vzájomnej dohody. V prípade, ak takáto dohoda nebude možná, platná, účinná, vykonateľná, alebo bude v rozpore s právnym poriadkom, bude spor definitívne vyriešený miestne a vecne príslušným súdom SR.
4. V prípade, ak niektoré z ustanovení tejto Dohody je/bude kedykoľvek v budúcnosti neplatné, neúčinné alebo nevykonateľné, nemá to vplyv na ostatné ustanovenia tejto Dohody. Strany dohody sa v tomto prípade zaväzujú takéto ustanovenie nahradiť iným ustanovením, ktoré svojim obsahom sa najviac približuje vôli Strán dohody.
5. Neoddeliteľnou súčasťou tejto Dohody sú nasledovné prílohy:

Príloha č. 1 - Pôdorysy 1.NP, 2.NP budovy súp. č.8069 a grafické znázornenie Futbalového areálu

Príloha č.2 – Rozpis zápasov a tréningových jednotiek

Príloha č.3 – Rozpis užívania futbalového ihriska s umelým povrchom zo strany MFK Ružomberok

1. Táto Dohoda sa môže meniť a dopĺňať výlučne na základe predchádzajúcej dohody Strán dohody formou písomných dodatkov číslovaných vzostupne.
2. Táto Dohoda sa vyhotovuje v slovenskom jazyku v štyroch vyhotoveniach, pre MFK Ružomberok dve vyhotovenia, pre TJ Máj Ružomberok- Černová dve vyhotovenia.
3. Strany dohody súhlasia so spracovaním, zhromaždením, zaznamenávaním a uchovávaním ich osobných údajov v súvislosti s touto Dohodou a plnením jej predmetu v zmysle príslušných právnych predpisov, a to najmä v súlade s § 11 zákona č.122/2013 Z.z. o ochrane osobných údajov a o zmene a doplnení niektorých zákonov.
4. Strany dohody vyhlasujú, že si túto Dohodu prečítali, jej obsah je im známy a porozumeli mu a na znak toho že, táto Dohoda je prejav ich skutočnej, vážnej, určitej, slobodnej a ničím neobmedzenej vôle ju nižšie podpísali.

V Ružomberku, dňa................................... V Ružomberku, dňa...................................

**Mestský futbalový klub, a.s. TJ Máj Ružomberok- Černová**

**Ružomberok**

Ing. Ľubomír Golis, predseda predstavenstva Ing. Vladimír Lajčiak, predseda futbalového klubu

Ing. Milan Šlávka člen predstavenstva